ร้านนี้หาไม่ยากเลยครับ ร้านตั้งอยู่ในซอยหมู่บ้านพาวิลเลจ ซอย 3 แยก 1 หลังสนามกีฬาฉลามชล จอดรถได้ตามข้างทางในซอยเลยครับ พาเลี้ยวเข้าซอยมาร้านจะอยู่ซ้ายมือ บรรยากาศในร้านนั่งสบายๆมีให้เลือกนั่งจะเป็นโต๊ะยาวๆกับเก้าอี้ธรรมดาๆหรือมาเป็นครอบครัวอยากนั่งที่ส่วนตัวหน่อยก็เป็นโซนโต๊ะไม้ไผ่หลังคามุมจากก็นั่งสบายๆฟินกันไปครับ โดยรวมราคาอาหารที่ร้านไมืแพงเฉลี่ยต่อหัวก็ประมาณ 200-250 ฿ ครับ

มาดูเมนูวันนี้กัน 
-ปีกไก่ทอด หอมๆกรอบนอกนุ่มใน รสชาติอร่อยมากไม่ต้องจิ้มน้ำจิ้มก็อร่อยครับ

-ส้มตำปู รสชาติจัดจ้านแซ่บเวอร์ ปูเนื้อหวานสดมากๆครับ

-ตำข้าวโพดไข่เค็ม ที่เนื้อข้าวโพดสดๆหวานมัน ผสมผสานกับไข่เค็มที่ไม่เค็มมากเนื้อไข่แดงมันๆรสชาติเปรี้ยวหวานเด็กๆอร่อยชอบมากจานนี้แนะนำต้องลองครับ

-คอหมูย่างอู๊ดๆ จานนี้มันไปนิดแต่เนื้อนุ่มทานกับน้ำจิ้มแจ่วอร่อย

-เส้นเล็กลวกลุกกับกระเทียมเจียว ที่หอมกลิ่นกระเทียมเจียวมากๆบวกกับเส้นเหนียวนุ่มทานกับตำข้าวโพดหรือไก่ทอดอร่อยครับ

-ลาบหมู รสชาติ เผ็ดไม่มาก เปรี้ยว กำลังดีทานกับเส้นเล็กลวกหรือข้าวเหนียวร้อนๆอร่อยครับ